Document ID: 32009R0867

KOMISIJAS REGULA (EK) Nr. 867/2009
(2009. gada 21. septembris),
ar ko groza un labo Regulu (EK) Nr. 1242/2008 par Kopienas klasifikācijas izveidi lauku saimniecībām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 4. panta 4. punktu, 6. panta 2. punktu un 7. panta 3. punktu,
tā kā:
(1)
Komisijas Regulas (EK) Nr. 1242/2008 (2) I pielikuma C daļā ir definēti saimniecības veidi. Pēc minētajām definīcijām dažas ganību lopu saimniecības nav iespējams klasificēt pēc saimniecības veida, un dažām saimniecībām iegūtā klasifikācija nav atbilstoša.
(2)
Regulas (EK) Nr. 1242/2008 II pielikuma B daļā ir noteikumi par saimniecību ekonomikas lieluma grupām. Minētie noteikumi ierobežo dalībvalstu iespējas izveidot atbilstošākus selekcijas plānus.
(3)
Daži Regulas (EK) Nr. 1242/2008 I un IV pielikumā izmantotie apraksti un nosaukumi nav skaidri, tāpēc tie jāprecizē.
(4)
Apraksti un kodi dažiem produktiem, kas minēti Regulā (EK) Nr. 1242/2008 un uzskaitīti Komisijas 2008. gada 3. septembra Regulā Nr. 868/2008 par lauku saimniecības apgrozījuma pārskatu, kas izmantojams, lai noteiktu lauku saimniecību ieņēmumus un analizētu šo saimniecību saimniecisko darbību (3), ir grozīti ar 2009. gada 27. augusta Regulu (EK) Nr. 781/2009.
(5)
Turklāt dažās valodās jālabo vairāki Regulas (EK) Nr. 1242/2008 I pielikumā noteiktie saimniecības veidu nosaukumi. Konsekvences labad vārds “saimniecības” no saimniecības veida nosaukuma jāsvītro, un labākas lasāmības labad dažos saimniecības veidu nosaukumos jāaizstāj daži vārdi, kas saistīti ar mājputnu kategorijām.
(6)
Tāpēc attiecīgi jāgroza un jālabo Regula (EK) Nr. 1242/2008.
(7)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1242/2008 I, II un IV pielikumu groza saskaņā ar šīs regulas pielikumu.
2. pants
Šī regula stājas spēkā dienā, kad tā publicēta Eiropas Savienības Oficiālajā Vēstnesī.
To piemēro no 2010. pārskata gada lauku saimniecību grāmatvedības datu tīklam un lauku saimniecību struktūru apsekojumam no 2010. apsekojuma gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 21. septembrī

Labels: 19
6